บลจ.ทิสโก้บุกละติน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

ชี้เศรษฐกิจแกร่งแนวโน้มโตฉลุย
มองโอกาสหากำไรหุ้น1520%
โพสต์ทูเดย์ — บลจ.ทิสโก้ คลอดกองทุนใหม่ลงทุนหุ้นละตินอเมริกา เชื่อเศรษฐกิจแข็งแกร่งแนวโน้มโตต่อเนื่อง โอกาสกำไรปีนี้ 1520% 
นายธีรนาถ รุจิเมธาภาส กรรมการผู้จัดการ บริษัทหลักทรัพย์จัดการกองทุน (บลจ.) ทิสโก้ เปิดเผยว่า บริษัทเตรียมเสนอขายกองทุนเปิดทิสโก้ ละติน อเมริกา เน้นลงทุนใน 5 ประเทศ ได้แก่ บราซิล ชิลี เม็กซิโก โคลัมเบียและเปรู ขนาดกองทุน 1,000 ล้านบาท คาดเปิดขายครั้งแรกวันที่ 22 ก.พ.5 มี.ค. 2553 หลังจากนั้นจะเปิดให้ซื้อขายได้ทุกวันทำการ
กองทุนดังกล่าวจะเน้นลงทุนในหน่วยลงทุนของกองทุน Lyxor ETF EM Latin America (กองทุนหลัก)ซึ่งเป็นกองทุนรวมอีทีเอฟจดทะเบียนซื้อขายในสิงคโปร์ ปัจจุบันมีขนาดกองทุน 443 ล้านเหรียญสหรัฐ
นายธีรนาถ กล่าวว่า บริษัทมองว่าภูมิภาคละตินอเมริกามีความน่าสนใจในการลงทุน เนื่องจากเศรษฐกิจมีความแข็งแกร่งและคาดว่าปีนี้จะเติบโตเฉลี่ยประมาณ 45% รวมถึงทรัพยากรธรรมชาติที่มีอยู่จำนวนมาก ทำให้ประเทศได้รับผลดีจากราคาสินค้าโภคภัณฑ์ที่ปรับตัวขึ้นและส่งออกได้เพิ่มขึ้นตามเศรษฐกิจโลกที่ฟื้นตัว
นอกจากนี้ ผลตอบแทนของตลาดหุ้นละตินอเมริกาเพิ่มขึ้นต่อเนื่องและโดดเด่น เห็นได้จากผลตอบแทนของดัชนี MSCI IEM Latin America โดย 1 ปีย้อนหลังเพิ่มขึ้น 90.20% และ 3 ปีย้อนหลัง 28.04% และ 5 ปีย้อนหลังเพิ่ม 137.41% สูงกว่าดัชนีหุ้นไทย หุ้นตลาดเกิดใหม่ทั่วโลกและหุ้นทั่วโลก โดยในปีนี้คาดว่าการลงทุนในหุ้นละตินอเมริกาจะให้ผลตอบแทนประมาณ 1520%
นายสาห์รัช ชัฎสุวรรณ ผู้อำนวยการฝ่ายจัดการลงทุน บลจ.ทิสโก้ กล่าวว่า ราคาหุ้นในภูมิภาคละตินอเมริกายังอยู่ในระดับที่น่าสนใจลงทุน หากเทียบกับราคาหุ้นในภูมิภาคอื่นจึงเป็นโอกาสในการเข้าลงทุน อีกทั้งประเทศบราซิล ซึ่งเป็นผู้ส่งออกน้ำตาลรายใหญ่ของโลก ยังได้รับเลือกให้เป็นเจ้าภาพในการจัดกีฬาโอลิมปิกปี 2553 ซึ่งจะเป็นส่วนช่วยกระตุ้นการค้าและการลงทุนในภูมิภาคนี้ได้
นอกจากนี้ พบว่าการขยายการลงทุนในโครงการสาธารณูปโภคในภูมิภาคนี้เฉลี่ยสูงปีละ 20% ของจีดีพี สูงกว่าประเทศไทยที่มีสัดส่วนเพียง 10% ของจีดีพีเท่านั้น ขณะที่รายได้ประชากรของละตินอเมริกาสูงขึ้นต่อเนื่องปีละ 20% และจากความมั่งคั่งของประชากรจะส่งผลให้การบริโภคภายในเพิ่มขึ้นด้วย
ปัจจุบันพอร์ตลงทุนของกองทุนหลักลงทุนในประเทศบราซิลสูงสุด 70.87% รองลงมาเม็กซิโก 18.14% ชิลี 5.90% โคลัมเบีย 2.7% และเปรู 2.4% และน้ำหนักลงทุนในหุ้นกลุ่มวัสดุก่อสร้างสูงสุด 25.79% ธุรกิจการเงิน 19.03% พลังงาน 18.25% เป็นต้น
“แม้ปีที่ผ่านมาจะมีเม็ดเงินไหลเข้าไปลงทุนในตลาดหุ้นละตินอเมริกาสูงถึง 2 เท่าเมื่อเทียบกับตลาดหุ้นเอเชีย แต่เรายังเชื่อว่าเงินน่าจะไหลเข้าไปลงทุนในละตินอเมริกาได้อีก เพราะปัจจุบันเม็ดเงินลงทุนทั่วโลกพักอยู่ในพันธบัตรสหรัฐค่อนข้างมาก และนักลงทุนสถาบันยังเข้าซื้อหุ้นไม่ทันอีกเยอะที่รอจังหวะในการลงทุน ซึ่งภูมิภาคนี้ยังน่าจะดึงดูดนักลงทุนได้” นายสาห์รัช กล่าว
ทั้งนี้ กองทุนเปิดทิสโก้ ละติน อเมริกา นับเป็นกองทุนเพื่อไปลงทุนต่างประเทศ (FIF) กองที่ 2ของไทยที่ไปลงทุนในภูมิภาคละตินอเมริกา โดยกองแรกคือกองทุนเปิดอยุธยาลาตินอเมริกา อิควิตี้ ของบลจ.อยุธยา มีขนาดกองทุน 58.62 ล้านบาท มูลค่าสินทรัพย์สุทธิต่อหน่วยอยู่ที่ 10.4372 บาท โดยกองทุนจะลงทุนในหน่วยลงทุนของกองทุนรวม Templeton Latin America ซึ่งเป็นกองทุนหลัก